text: Vinnu- og privatráðgevingAlmenn fyrisitingArbeiðsrætturOgnir til søluUm okkumViðskiftatreytirPolitikkur um persónupplýsingarPortugal
text: #000000
text: Grundøki í Sandavági til sølu til íbúðarbygging
text: #000001
text: Vegna Vága kommunu verða tvey øki av matr. nr. 133k, Sandavágur, boðin til sølu til íbúðarbygging. Øki 1 er 1.300 m2 og øki 2 er 2.000 m2.
text: #000002
text: Tað er upp til tey bjóðandi at koma við uppskoti um, hvussu byggingin verður skipað, og hvat slag av íbúðum verða bygdar. Hetta kann vera eigaraíbúðir, leiguíbúðir ella lutaíbúðir.
text: #000003
text: Kommunan setir sum treyt, at tað er eitt hóskandi tal av íbúðum í verkætlanini. Tað er ein fyrimunur, um byggingin er fjølbroytt við ymiskum íbúðarstøddum, har atlit verður tikið til umhvørvið og útsýnið. Dentur verður lagdur á, at byggingin tekur seg væl út, er dygdargóð og fellur væl inn í landslagið.
text: #000004
text: Bjóðast kann uppá økini hvør sær ella undir einum. Prísurin er kr. 200,- fyri fermeturin.
text: #000005
text: Fyri søluna er kunngerð nr. 122 frá 22. desember 2000 um alment útboð av kommunalari fastogn galdandi. Hetta merkir m.a., at Vága kommuna ikki hevur skyldu at taka av nøkrum boði.
text: #000006
text: Fyrispurningar viðvíkjandi sølutreytunum/útbjóðingini kunnu sendast til SÓKN Advokatar, att. Eyðbjørn Larsen, adv., Jekaragøta 10, Postboks 258, 110 Tórshavn, telefon 660500 ella 219325 og teldupost eyl@sokn.fo.
text: #000007
text: Sølutilfarið fæst somuleiðis við at venda sær til SÓKN Advokatar.
text: #000008
text: Øll, sum vísa útboðnum áhuga, kunnu við at skráseta seg hjá SÓKN Advokatum fáa skrivliga kunning um settar fyrispurningar og svar. Kunningin er navnleys.
text: #000009
text: Freistin at lata inn skrivlig boð er mikudagin 30. august 2023 kl. 12:00.
text: #000010
text: 2/7 av ogn á Strondum til sølu
text: #000011
text: Grundøki í Syðrugøtu til sølu til íbúðarbygging
text: #000012